सोमवार की दोपहर मीडियाकर्मी सुनीता गोविंद मयूर विहार फेस टू के पाकेट सी के मेन गेट के पास सब्‍जी खरीद रही थीं. वे सब्‍जी वाले से मोलभाव कर ही रही थी कि पीछे से एक मोटरसाइकिल पर सवार दो बदमाशों में से एक ने सुनीता के गले में पड़े चेन और मंगलसूत्र को हाथ से पकड़ कर खींच लिया. सुनीता अभी कुछ समझ पाती उसके पहले ही बदमाश चेन और मंगलसूत्र लेकर फरार हो गए. दिन दहाड़े घटी इस घटना से सभी लोग हतप्रभ हो गए.